‘‘நாங்கள் வலியுறுத்தும் மூன்று கோரிக்கைகளும் செய்தியாக மீடியாவில் வந்தால் மட்டுமே... மெரினாவில் இருந்து கிளம்புவோம்’’ என அவர்கள் போலீஸாரிடம் கூறினார்கள். இதனையடுத்து அங்கிருந்த நமது செய்தியாளர்கள், அவர்களின் கோரிக்கைகளை உடனடியாக ‘விகடன்’ இணையதளத்தில் செய்தியாக வெளியிட்டு அவர்களிடம் செல்போனில் காண்பித்தனர். ‘‘ஏம்பா... இவ்வளவு பெரிய ‘விகடன்’ மீடியாவிலேயே நியூஸ் போட்டதா அவங்களே சொல்றப்ப... நீங்க இங்கிருந்து கிளம்புங்கப்பா’’ என போலீஸார் கூறினர். அப்போதே போராட்டத்தை முடித்துக்கொள்வதாக அவர்கள் அறிவித்துவிட்டு... ‘தமிழர்களாக வந்தோம்; தமிழர்களுக்காகப் போராடினோம்; இப்போது தமிழர்களாகச் செல்கிறோம்’ என ஒருவருக்கொருவர் கட்டிப்பிடித்து வாழ்த்துச்சொன்னபடியே கலைந்து சென்றனர்.